joelniklaus/EU_Wikipedias huggingface dataset:
Erik Mongrain

Erik Mongrain (* 12. apríl 1980, Quebec, Montreal, Kanada) je kanadský skladateľ a gitarista, je známy svojim jedinečným akustickým štýlom, používa obojručnú brnkaciu techniku na akustickej gitare.

Životopis 
Erik Mongrain je samouk v hre na gitaru, hrať sa naučil vo svojich 14. rokoch. V detstve sa zaujímal hlavne o šport, neskôr rozvinul záujem o hru na gitare a naučil sa hrať, pričom sa spoliehal na vlastný hudobný sluch. Erik začínal s hrou na elektrickej gitare, neskôr však rozvinul záujem o klasickú a akustickú gitaru (po vypočutí diel J. S. Bacha). Ako samouk sa naučil čítať noty a začal hudbu aj sám komponovať.

Erika Mongraina spočiatku inšpirovala hudba od interpretov ako Metallica, Jimi Hendrix a Kurt Cobain. V 18. rokoch sa dostal k tvorbe gitaristu Dona Rossa, ktorá výrazne ovplyvnila jeho ďalšiu tvorbu. V neskoršom období bol Erik silne ovplyvnený tvorbou Michaela Hedgesa a začal experimentovať s technikou známou ako lap tapping, pri ktorej si hráč položí gitaru na kolená a na struny brnká oboma rukami.

Súčasná tvorba 

Erik Mongrain vystupuje naživo v Spojených štátoch, Kanade a Anglicku. Začínal ako pouličný umelec a neskôr vystupoval na rôznych hudobných akciách, ktoré sa konali jednak v staniciach metra, jednak na koncertoch a tiež v televízii.  Pripravuje sa dokument o Mongrainovej tvorbe, ktorého producentom je Lance Trumbull a je súčasťou projektu Everest Peace Project. Nedávno bola jeho fotografia uverejnená na obálke časopisu Guild Magazine. Okrem toho poskytol rozhovor pre časopis Le Journal de Montréal a článok o ňom vyšiel v časopise Journal Espagnol Granada. 

Svoj prvý dlho-hrajúci album pod názvom Fates zverejnil Erik v decembri 2006 na svojej webovej stránke ako sériu jednotlivých skladieb. Album na CD nosičoch je v predaji od júna 2007.

Zúčastnil sa premiéry projektu « World Music Heritage », pod vedením Gontitiho v japonskej národnej televízii (NHK), priamy prenos sa uskutočnil v máji 2007. Boli použité zábery z montrealských ulíc a tiež z Oratória sv. Jozefa, ktoré je známe výbornými akustickými podmienkami.

V priebehu leta 2008 sa Mongrain zúčastňuje vystúpení po Európe (Francúzsko, Belgicko, Nemecko a Spojené kráľovstvo). Okrem toho má naplánovaných niekoľko vystúpení vo svojej domovskej provincii, v Quebecu. Hudobná spoločnosť iVideoTune nafilmuje štyri klipy z jeho najnovšej tvorby, medzi nimi napr. Equilibrium.

Diskografia 
 Equilibrium (2008)
 Fates (2007) 
 Un paradis quelque part (2005) 
 Les pourris de talent (2005)

Iné projekty

Médiá 
 Erik Mongrain - AirTap!
 Erik Mongrain - Fusions
 Erik Mongrain - Timeless
 Erik Mongrain - I Am Not
 Erik Mongrain - PercussienFa
 Erik Mongrain - The Silent Fool
 Erik Mongrain - A Ripple Effect

Externé odkazy 
 Mongrainova oficiálna stránka
 
 Erik Mongrain na youtube.com

Kanadskí gitaristi
Osobnosti z Montrealu
Osorno (sopka)

Osorno je stratovulkán, nachádzajúci sa v južnej časti Čile, na juhovýchodnom brehu jazera Llanquihue. Sopka leží na staršej pleistocénnej kaldere s priemerom . Stavba Osorna je tvorená prevažne bazaltami, v menšej miere aj andezitmi. Sopka je pomerne aktívna, od 16. storočia bolo zaznamenaných približne dvadsať menších explozívnych erupcií, posledná v roku 1869.

Iné projekty 
.

Externé odkazy 
 www.volcano.si.edu – stratovulkán Osorno na Global Volcanism Program  

Sopky Čile
Stratovulkány
Srínivása Ajjangár Rámánudžan

Srínivása Ajjangár Rámánudžan (; ; * 22. december 1887, Erode, India – † 26. apríl 1920, Chetput) bol indický matematik, široko uznávaný ako jeden z najbrilantnejších v nedávnej histórii. Prakticky bez akéhokoľvek formálneho vzdelania v matematike prispel podstatne k oblastiam analýzy, teórie čísel a nekonečných radov.

Životopis 
Rámánudžan, ktorý sa narodil a vyrastal v Erode v štáte Tamilnádu v Indii, bol prvýkrát oboznámený s formálnou matematikou vo veku desiatich rokov. Preukázal prirodzený talent v matematike a S. L. Loney mu poskytol knihy o pokročilej trigonometrii. Knihu zvádol vo veku trinástich rokov a objavil aj vlastné zákonistosti. V škole preukázal skutočného génia a získal od školy ocenenia. Vo veku sedemnástich rokov Ramanujan viedol vlastný matematický výskum Bernoulliho čísel a Euler–Mascheroniho konštanty. Získal štipendium na štúdium na štátnej vysokej škole v Kumbhakóname. Neuspel v predmetoch netýkajúcich sa matematiky a stratil nárok na štipendium. Potom prestúpil na inú vysokú školu so zámerom vykonávať tam nezávislý matematický výskum. V roku 1909 si zobral za manželku deväťročnú Džanaki Ammal v súlade so želaním svojich rodičov. Na živobytie si zarábal ako úradník v Madras Port Trust Office. V rokoch 1912-1913 Ramanujan poslal vzorky svojich hypotéz trom akademikom na Cambridgeskej univerzite. Iba G. H. Hardy rozpoznal jeho vynikajúcu prácu a požiadal Ramanujana, aby pod jeho vedením študoval v Cambridgei.

Rámánudžan celý život trpel zdravotnými problémami. Jeho stav sa po príchode do Británie zhoršil a bola mu diagnostikovaná tuberkulóza a závažný nedostatok vitamínov. Bol odoslaný na ústavnú liečbu do sanatória. V roku 1919 sa vrátil Kumbakonamu, kde krátko na to roku 1920 zomrel.

Za svoj krátky život, počas nezávislej práce a spolupráce s Hardym, Rámánudžan zozbieral vyše 3500 výsledkov (väčšinou ohľadne identít a rovníc). Hoci malé množstvo týchto výsledkov bolo chybných a niektoré už boli iným matematikom známe, neskôr bola dokázaná správnosť väčšiny jeho výsledkov. Formuloval výsledky, ktoré boli originálne a veľmi nekonvenčné, ako Ramanujanovo prvočíslo a Ramanujanova théta funkcia, a tieto inšpirovali množstvo ďalšieho výskumu. Niektoré z jeho najdôležitejších objavov však iba pomaly vstupovali do matematického mainstreamu. Nedávno našli Rámánudžanove vzorce aplikáciu na poli kryštalografie a teórii superstrún. Medzinárodne začal vychádzať Ramanujan Journal s cieľom publikovať prácu vo všetkých oblastiach matematiky, ktoré Rámánudžan ovplyvnil.

Odkazy v kultúre 
 Postava "Yugo Amaryl" v románe Predohra k Základni (1988) od Isaaca Asimova je založená na Ramanujanovi.
 Vo filme Dobrý Will Hunting (1997) bol uvedený ako príklad matematického génia.
 Biografia Muž, ktorý poznal nekonečno (2015) .

Referencie

Zdroje

Iné projekty 

Indickí matematici
Členovia Kráľovskej spoločnosti
Tronador

Tronador je vulkanický komplex, nachádzajúci sa na argentínsko - čilských hraniciach, východne od jazera Todos los Santos. Komplex je tvorený prevažne bazaltami a andezitmi, jeho vrchol je zaľadnený. Vek Tronadora je odhadovaný na stredný pleistocén, jediné náznaky pravdepodobnej vulkanickej aktivity v holocéne sú andezitové lávové prúdy troskového kužeľa Cerro Volcanico, nachádzajúceho sa na juhovýchodnom okraji komplexu.

Iné projekty 
.

Externé odkazy 
 www.volcano.si.edu - stratovulkán Tronador na Global Volcanism Program  

Sopky Argentíny
Sopky Čile
Stratovulkány
Vyhasnuté sopky
Vrchy v Argentíne
Vrchy v Čile
Vrchy v Andách
Trojtisícovky v Argentíne
Trojtisícovky v Čile
Majstrovstvá Európy vo futbale 2008

Majstrovstvá Európy vo futbale 2008 sa konali v Rakúsku a vo Švajčiarsku od 7. júna do 29. júna 2008. Národné mužstvá  a  mali štart na tomto šampionáte zaručený, ďalších 14 miest bolo vyhradených pre postupujúcich z kvalifikácie, ktorá sa začala v auguste 2006.

Štadióny

Rozhodcovia 
Na Majstrovstvách Európy vo futbale 2008 zápasy rozhodovalo dvanásť hlavných rozhodcov a 24 asistentov:

Počas duelov sa diskutovalo o Ľubošovi Micheľovi ako kandidátovi na pískanie finálového duelu. Nakoniec sa však hlavným arbitrom nestal. Stal sa ním Roberto Rosetti.
Okrem nich bolo na Majstrovstvách Európy k dispozícii niekoľko rozhodcov vo funkcii štvrtého rozhodcu. Boli to: Ivan Bebek, Stephane Lannoy, Viktor Kassai, Kristinn Jakobsson, Grzegorz Gilewski, Olegário Benquerença, Craig Thomson a Damir Skomina.

Skupiny

Skupina A

Tabuľka

Zápasy

Strelci 
 3 góly
  Hakan Yakin

 2 góly
  Nihat Kahveci
  Arda Turan

 1 gól
  Pepe
  Raul Meireles
  Deco
  Cristiano Ronaldo
  Ricardo Quaresma 
  Semih Şentürk
  Václav Svěrkoš
  Libor Sionko
  Jan Koller
  Jaroslav Plašil

Skupina B

Tabuľka

Zápasy

Strelci 
3 góly
  Lukas Podolski

1 gól
  Luka Modrić
  Darijo Srna
  Ivica Olić
  Ivan Klasnić
  Michael Ballack
  Ivica Vastić
  Roger Guerreiro

Skupina C

Tabuľka

Zápasy

Strelci 
 2 góly
  Wesley Sneijder
  Robin van Persie

 1 gól
  Ruud van Nistelrooy
  Giovanni van Bronckhorst
  Dirk Kuyt
  Arjen Robben
  Klaas-Jan Huntelaar
  Christian Panucci
  Andrea Pirlo
  Daniele De Rossi
  Adrian Mutu
  Thierry Henry

Skupina D

Tabuľka

Zápasy

Strelci 
 4 góly
  David Villa

 2 góly
  Roman Pavľučenko
  Zlatan Ibrahimović

 1 gól
  Francesc Fàbregas
  Fernando Torres
  Rubén de la Red
  Dani Güiza
  Konstantin Zyrianov
  Andrej Sergejevič Aršavin
  Petter Hansson
  Angelos Charisteas

Vyraďovacia fáza

Pavúk turnaja

Zápasy

Štvrťfinále

Semifinále

Finále

Štatistiky

Poradie strelcov 
4 góly
  David Villa

3 góly
  Lukas Podolski
  Roman Pavľučenko
  Hakan Yakin
  Semih Şentürk

2 góly
  Ivan Klasnić
  Michael Ballack
  Bastian Schweinsteiger
  Miroslav Klose
  Ruud van Nistelrooy
  Robin van Persie
  Wesley Sneijder
  Andrej Sergejevič Aršavin
  Dani Güiza
  Fernando Torres
  Zlatan Ibrahimović
  Arda Turan
  Nihat Kahveci

1 gól
  Ivica Vastić
  Luka Modrić
  Ivica Olić
  Darijo Srna
  Jan Koller
  Jaroslav Plašil
  Libor Sionko
  Václav Svěrkoš
  Thierry Henry
  Philipp Lahm
  Angelos Charisteas
  Daniele De Rossi
  Christian Panucci
  Andrea Pirlo
  Giovanni van Bronckhorst
  Klaas-Jan Huntelaar
  Dirk Kuyt
  Arjen Robben
  Roger Guerreiro
  Deco
  Raul Meireles
  Nuno Gomes
  Pepe
  Hélder Postiga
  Ricardo Quaresma
  Cristiano Ronaldo
  Adrian Mutu
  Dmitrij Torbinskij
  Konstantin Zyrianov
  Rubén de la Red
  Cesc Fàbregas
  Xavi
  David Silva
  Petter Hansson
  Uğur Boral

Externé odkazy 
 UEFA Euro 2008 
 Euro 2008 Wiki
 http://www.profutbal.sk/euro2008/

 
2008
Futbal
Futbal
2008 v Rakúsku
2008 vo Švajčiarsku
Povozník

Povozník  alebo staršie furman (z nem. Fuhrmann) alebo staršie voziar/vozár bol v dedinskom prostredí človek, ktorý chodil so záprahom koní alebo volov, na zárobky (napr. na zvláčanie a odvoz dreva, alebo na prevážanie akýchkoľvek nákladov a tovarov). Príslušný spôsob prepravy/činnosť/zamestnanie sa nazýva povozníctvo alebo furmanstvo.

Pôvodne išlo o služobnú povinnosť poddaných či celých obcí. Na viacerých miestach Slovenska vzniklo osobitné zamestnanie tzv. furmanstvo (neskôr nazývané aj povozníctvo). V 17. - 19. storočí to bolo hlavné zamestnanie mnohých roľníkov na Gemeri, Spiši a Liptove. Furmani prevážali na dlhé vzdialenosti rozličné tovary a náklady, najmä pozdĺž obchodných ciest, a to pôvodne s volovými záprahmi, neskôr aj s koňmi. V priebehu 19. storočia sa táto činnosť prevádzkovala ako samostatná živnosť (špeditérstvo). Od konca 19. storočia začal zánik tejto činnosti, lebo ju nahradili modernejšie a rýchlejšie dopravné prostriedky.

Povolania
Bristol (Virgínia)

Bristol je mesto v americkom štáte Virgínia. Mesto sa pôvodne nazývalo Goodson, bolo premenované na Bristol v roku 1890. Cez mesto prechádza hranica štátov Virgínia a Tennessee. Bristol je považovaný za rodisko country.

Demografické údaje
Podľa cenzu z roku 2000 je počet obyvateľov 17 367. Hustota obyvateľstva je 519 obyv./km².

Externé odkazy
Mesto Bristol, Virgínia

 

Mestá vo Virgínii
Extrakcia

Extrakcia môže byť:
v chémii: vylúhovanie časti zmesi rozpustením, pozri extrakcia (chémia)
v lekárstve: vytiahnutie, vytrhnutie, vybratie
v informatike: vybratie podmnožiny položiek (znakov) z množiny položiek pomocou masky, pozri extrakcia (informatika)
v potravinárstve: získavanie potravín alebo ich zložiek rozpúšťaním prchavými rozpúšťadlami, pozri extrakcia (potravinárstvo)
Ashley Cole

Ashley Cole (* 20. december 1980, Londýn) je anglický futbalista, od roku 2006 hráč londýnskeho klubu FC Chelsea. 

Ako dorastenec hrával za Arsenal, je reprezentantom Anglicka, v rokoch 1999 - 2006 hral za klub Arsenal Londýn (v roku 2000 na hosťovaní v Crystal Palace Londýn FC).

Iné projekty

Externé odkazy 
 A. Cole na NFT.com 

Anglickí futbalisti
Hráči Arsenal FC
Hráči Chelsea FC
Hráči Crystal Palace F.C.
Hráči FA Premier League
Hráči Majstrovstiev sveta vo futbale 2002
Hráči Majstrovstiev sveta vo futbale 2006
Hráči Majstrovstiev sveta vo futbale 2010
Hráči Majstrovstiev Európy vo futbale 2012
Karolina Kózka

Blahoslavená Karolina Kózka alebo Karolina Kózkówna (* 2. august 1898, Wał-Ruda, Halič† 18. november 1914, tamtiež) bola poľská panna a mučenica.

Život 
 
Karolina Kózka prežila celý svoj život v rodnej dedine. Hlboko zbožná dievčina sa podieľala na aktivitách kresťanských laikov (Apostolstwo Modlitwy, Bractwo Wstrzemięźliwości, Żywy Różaniec), pomáhala tiež pri prevoze dedinskej čitárne.

Na začiatku prvej svetovej vojny sa jej zmocnil ruský vojak, ktorý ju odvliekol do lesa, kde sa ju pokúsil znásilniť. Dievčina sa urputne bránila a pokúšala sa utiecť, čo nakoniec viedlo k tomu, že ju rozzúrený neúspešný násilník brutálne ubil šabľou. Jej telo bolo objavené 4. decembera toho istého roku, pochovaná je v Zabawe.

Po smrti 
Pohrebu Karoliny sa zúčastnilo viac ako tritisíc ľudí a neoficiálny kult mladej mučeníčky sa začal šíriť Poľskom. Biskupi Jan Stepa a Jerzy Ablewicz iniciovali oficiálny beatifikačný proces, ktorý sa začal v roku 1965. 30. júna 1986 bol prijatý dekrét o Karolininom mučeníctve a 10. júna 1987 ju pápež Ján Pavol II. počas svojej návštevy v Tarnówe prehlásil za blahoslavenú. Rímskokatolícka cirkev slávi jej pamiatku vo výročný deň jej smrti: 18. novembra.

Je patrónkou Rzeszówskej diecézy, Katolíckeho združenia mladých (Katolickie Stowarzyszenie Młodzieży) a Hnutia čistých sŕdc.

Pozri aj 
 mučenica čistoty

Externé odkazy 
 Stručne na Katolíku
 Životopis (poľsky)
 Podrobný životopis (poľsky)
 Základné údaje (anglicky)

Narodenia v 1898
Úmrtia v 1914
Poľskí katolícki blahoslavení
Blahorečení Jánom Pavlom II.
Vincent de Paul

Svätý Vincent de Paul (* 24. apríl 1581. Pouy, Francúzsko – † 27. september 1660, Paríž) bol francúzsky rímskokatolícky kňaz, rehoľník. 

Je zakladateľom Misijnej spoločnosti sv. Vincenta de Paul (známej aj pod názvami vincentíni či lazaristi), ktorá sa venuje pastoračnej a charitatívnej činnosti.

Založil aj ženský rehoľný rád Spoločnosť Dcér kresťanskej lásky sv. Vincenta de Paul (vincentky), ktorý opatroval siroty alebo sa staral o ranených vojakov.

Pozri aj 
 Depaul Slovensko

Iné projekty 

Zakladatelia rádov
Francúzski katolícki svätci
Francúzski rímskokatolícki kňazi
Kanonizovaní Klementom XII.
Blahorečení Benediktom XIII.
Osobnosti na brazílskych poštových známkach
Osobnosti na čilských poštových známkach
Osobnosti na nemeckých poštových známkach
Vylučujúce alebo

Vylučujúce alebo (iné názvy: vylučujúca disjunkcia, exkluzívna disjunkcia, alternatíva, buď...alebo..., v informatike aj XOR (z ), nonekvivalencia, antivalencia) je binárna logická operácia. Pravdivostná hodnota je 1 práve vtedy, keď nemajú obidva argumenty rovnakú hodnotu.

Pravdivostná tabuľka 
Pravdivostná tabuľka operácie p XOR q (zapisuje sa aj ako buď p alebo q, p + q, p  q, alebo p ≠ q) je nasledovná:

Logika
Binárne operácie
Maracaibo

Maracaibo je druhé najväčšie mesto Venezuely. Má 1 295 000 obyvateľov (sčítanie obyvateľstva v roku 1998). 

Maracaibo je prístavné mesto, za mestom leží Maracaibské jazero spojené prielivom s Venezuelským zálivom.

Panoráma mesta

Iné projekty

Externé odkazy 
 Oficiálna stránka

 
Mestá vo Venezuele
Prístavné mestá vo Venezuele
Calbuco (sopka)

Calbuco je stratovulkán tvorený prevažne andezitmi, nachádzajúci sa v čilsko regióne Los Lagos, asi  severovýchodne od mesta Porto Montt. Sopka je spolu so stratovulkánom Osorno jedna z najaktívnejších v oblasti, len v 20. storočí bolo zaznamenaných osem menších až stredne veľkých explozívnych erupcií, posledná na konci augusta roku 1972.

Počas vývoja sopky nastal v pleistocéne kolaps stien vulkánu, následná lavína kameňov s objemom 3 sa zastavila až na brehu neďalekého jazera Llanquihué. V súčasnosti je vrchol sopky pokrytý snehom a trvalým ľadom, vrcholový kráter má priemer cca .

Externé odkazy 
 www.volcano.si.edu – stratovulkán Calbuco na Global Volcanism Program  

Sopky Čile
Stratovulkány
Cuernos del Diablo

Cuernos del Diablo je neaktívny stratovulkán, nachádzajúci sa v južnej časti Čile, asi desať kilometrov západne od argentínskej hranice. Masív vulkánu, tvorený prevažne bazaltami je rozrušený eróznou činnosťou ľadovca. Vek posldnej erupcie nie je známy, ale početné troskové kužele a bazaltové lávové prúdy, sústredené v okolí vrcholu a na juhozápadnom svahu sú pomerne mladé. O nedávnej sopečnej činnosti svedčia aj aktívne fumaroly, ktoré boli pozorované v roku 1931.

Externé odkazy 
 www.volcano.si.edu – stratovulkán Cuernos del Diablo na Global Volcanism Program  

Sopky Čile
Stratovulkány
Scott Lipsky

Scott Lipsky (* 14. august 1981, Merrick, New York, USA) je súčasný americký profesionálny tenista.

Finálové účasti na turnajoch ATP (1)

Štvorhra - prehry (1)

Externé odkazy  

Narodenia v 1981
Tenisti USA
Osobnosti zo štátu New York
AbiWord

AbiWord je jednoduchý textový procesor. Je slobodne šírený pre operačné systémy Windows, Linux, Mac OS a ďalšie, a to vrátane zdrojových kódov.

Vzhľad programu AbiWord je jednoduchý, často prirovnávaný ku programu Microsoft Wordpad, ktorý je súčasťou Microsoft Windows.

Vzhľad a funkcie 
Užívateľské rozhranie AbiWordu je podobné aplikácii Microsoft Word pre lepšie orientovanie sa predchádzajúcich užívateľov, ale verzie pre jednotlivé OS rešpektujú niektoré zvyklosti daného systému. Portfólio funkcií nie je na jednu stranu také obsiahle ako má Microsoft Word alebo OpenOffice.org Writer, ponúka však veľkú prenositeľnosť a podporu rôznych platforiem a nenáročnosť .

AbiWord podporuje kontrolu pravopisu pomocou GNU Aspell, Hunspell alebo Ispell, podporuje pluginy a tiež automatické vytváranie záloh. K dispozícii je možnosť priameho zapisovania rovníc pomocou LaTeXu či MathML.

Podporované formáty  
 OpenOffice.org ODT, SXW
 Microsoft .doc
 jednoduché formáty RTF, TXT, WRI
 AbiWord ABW
 Kword 1.* KWD
 HTML, XHTML
 PDF (len export)
 LaTeX (len export)
 Palm .pdb (len export)
 ďalšie formáty pre import/export

Predvolená aplikácia 
AbiWord je predvolený textový editor v niektorých Linuxových distribúciách, ako napríklad:
 Xubuntu
 Zenwalk
 KateOS
 SaxenOS

Referencie

Pozri aj 
 KOffice
 OpenOffice.org

Iné projekty

Externé odkazy 
 Oficiálna stránka 

Slobodný softvér
Textové procesory
Neil Peart

Neil Ellwood Peart OC ( * 12. september 1952, Hagersville, Ontário, Kanada – † 7. január 2020, Santa Monica, Kalifornia, USA) bol kanadský bubeník a skladateľ v skupine Rush. 

V roku 1974 nastúpil do torontskej rockovej skupiny Rush. Jeho vzormi boli hardrockoví bubeníci ako John Bonham, alebo Keith Moon. Neskôr to boli hudobníci ako Gene Krupa, alebo Buddy Rich. Peart získal počas svojej kariéry viacero ocenení a patrí k najvplyvnejším bubeníkom v histórii. Známe sú jeho dlhé sóla, pri ktorých často používal aj exotické perkusné nástroje.

Referencie

Externé odkazy
oficiálna webstránka Neila Pearta

Kanadskí rockoví bubeníci
Osobnosti z Ontária
Cúcuta

Cúcuta je mesto v kolumbijskom departmente Norte de Santander na severovýchode Kolumbie. Na východe hraničí mesto s Venezuelou.

Mestá v Kolumbii
Huequi

Huequi je názov menšieho stratovulkánu, nachádzajúceho sa v Čile na polostrove rovnakého mena. Sopka je tvorená prevažne andezitmi a bazaltami, jej vrchol je ukončený kráterom s priemerom . Koncom 19. a začiatkom 20. storočia bolo zaznamenaných niekoľko erupcií, posledná okolo roku 1920.

Externé odkazy 
 www.volcano.si.edu – stratovulkán Huequi na Global Volcanism Program  

Sopky Čile
Stratovulkány
Michinmávida

Michinmávida je neaktívny stratovulkán, nachádzajúci sa v južnej časti Čile, západne od jazera Reñihue. Sopka má sedlovitý tvar a je tvorená prevažne andezitmi a bazaltami. Jej vrchol je ukončený kalderou s priemerom  a je trvalo zaľadnený. V historickej dobe boli zaznamenané tri erupcie. Prvá v roku 1742, druhú pozoroval Charles Darwin pri plavbe ku Galapágam v roku 1834 a posledná sa odohrala na prelome februára a marca nasledovného roku.

Externé odkazy 
 www.volcano.si.edu – stratovulkán Michinmávida na Global Volcanism Program  

Sopky Čile
Stratovulkány
Yanteles

Yanteles menší stratovulkanický komplex, nachádzajúci sa v južnej časti Čile. Komplex pozostáva z piatich vulkanických centier ktoré sú zaľadnené. Nie je zaznamenaná žiadna erupcia v historickej dobe, no datovaním vrstiev tefry sa vek poslednej erupcie odhaduje na začiatok holocénu.  Niektoré pramene hovoria o erupcii v roku 1935, ale táto verzia nebola nikdy potvrdená.

Externé odkazy 
 www.volcano.si.edu – stratovulkanický komplex Yanteles na Global Volcanism Program  

Sopky Čile
Stratovulkány
Palena (sopka)

Palena je názov menšieho vulkanického poľa, nachádzajúceho sa v južnej časti Čile. Komplex je tvorený piatimi troskovými kužeľmi. Vek poslednej erupcie nie je stanovený, no viaceré

Zoznam vulkanických foriem komplexu Palena 
 Troskové kužele
 Palena
 Miraflores
 Rodriguez

Externé odkazy 
 www.volcano.si.edu – vulkanické pole Palena na Global Volcanism Program  

Sopky Čile
Troskové kužele
Lucie Hradecká

Lucie Hradecká (* 21. máj 1985, Praha, Česko) je súčasná česká profesionálna tenistka. Počas svojej kariéry vyhrala 9 turnajov WTA vo štvorhre.

Finálové účasti na grandslamových turnajoch (1)

Štvorhra (1-0)

Finálové účasti na turnajoch WTA (14)

Dvojhra - prehry (4)

Štvorhra - výhry (10)

Štvorhra - prehry (3)

Výsledky na grandslamoch (štvorhra)

Pohár Federácie (FED Cup)
Lucie Hradecká sa zúčastnila 2 zápasov Pohára federácie za tím Česka s bilanciou 1-2 v dvojhre a 1-1 vo štvorhre.

Koncoročná pozícia v rebríčku WTA

Dvojhra

Štvorhra

Iné projekty

Externé odkazy  

Osobnosti z Prahy
Českí tenisti
Víťazky Fed Cupu
Českí strieborní olympijskí medailisti
Českí bronzoví olympijskí medailisti
Tenisti na Letných olympijských hrách 2016
Salzburg-okolie

Salzburg-okolie je okres v rakúskej spolkovej krajine Salzbursko. Má rozlohu , žije tu 135 104 obyvateľov (2001) a jeho sídlom je mesto Salzburg, ktoré však nie je súčasťou okresu.

Iné projekty 

 
Okresy v Rakúsku
Salzbursko
Sorban draselný

Sorban draselný alebo E202 je druh sorbátu. Vyrába sa neutralizáciou kyseliny sorbovej lúhom draselným. Je to potravinárska prísada - konzervant. Zvyčajne sa uvádza ako neškodný, inokedy sa upozorňuje na možný výskyt alergickej reakcie (najmä kožnej).

Spomedzi sorbátov sa sorban draselný používa v prípadoch, v ktorých sa vyžaduje vyššia rozpustnosť vo vode. Používanie kyseliny sorbovej je obmedzené z dôvodu jej nízkej rozpustnosti vo vode. Preto je sorban draselný primárnou formou používanou vo výrobkoch s vysokým obsahom vody.

Potravinárske aditíva
E kódy
Andrew Johnson (futbalista)

Andrew Jonhson (* 10. február 1981, Bedford, Anglicko) je anglický futbalista, útočník tímu anglickej Premiership Fulham FC.

Iné projekty 

Anglickí futbalisti
Hráči Everton FC
Hráči Crystal Palace F.C.
Ján Asbóth

Ján Asbóth alebo Johann Asbóth (* 13. december 1768, Nemescsó, Maďarsko – † 19. jún 1823, Sombor, Srbsko)  bol menej známy prírodovedec, botanik, mineralóg, národohospodár, pedagóg a entomológ maďarskej národnosti. 

Ako 14-ročný odchádza študovať na gymnázium do Šoprone. Počas rokov 1788 až 1791 študoval na Univerzite v Göttingene. V roku 1791 začína pôsobiť ako profesor na evanjelickom lýceu v Levoči a v rokoch 1796 až 1801 pôsobil na Kežmarskom lýceu ako profesor. 

Ján Asbóth bol autorom prírodovedeckých článkov o slovenskej časti Karpát a venoval sa aj vlastivednému výskumu Vysokých Tatier, najmä mineralógii, botanike a zoológii. Bol priekopníkom entomológie na území Uhorska. V roku 1799 publikoval jednu z prvých špecializovaných entomologických prác, v ktorej opísal druh dvojkrídleho hmyzu Tipula glacialis, ktorý našiel zamrznutý v ľade rieky  Poprad. V roku 1805 vyšla jeho práca "Topographisch–mineralogische Beschreibung des Felsenkessels, in welchem der grüne See auf den Karpaten eingeschlossen ist". Z prírodovedeckého hľadiska opísal aj niektoré ďalšie tatranské lokality.

Zdroje informácií o autorovi 
Bohuš, I.: 1969, Kto bol kto vo Vysokých Tatrách. Vysoké Tatry, 8(4): 31. 
Houdek, I. et Bohuš, I.: 1976, Osudy Vysokých Tatier. Bratislava, 62, 67 – 68, 259. 
Kolektív: 1986, Slovenský biografický slovník I. zv. A – D. Matica Slovenská, Martin. 80.
Okali, I. et al.: 1996, Slovník slovenských zoológov a zoológov so vzťahmi k územiu Slovenska. Bratislava, Stimul, 10.
Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Asbóth Johann“.

Maďarskí prírodovedci
Maďarskí entomológovia
Slovenskí entomológovia
Srbskí entomológovia
Slovenskí prírodovedci
Slovenskí botanici
Slovenskí mineralógovia
Slovenskí pedagógovia
Pravá Slovenská národná strana

Pravá Slovenská národná strana je aj starší názov (2005 – 2006) strany V. Morica, ktorá sa dnes volá Obyčajní ľudia, pozri Obyčajní ľudia (Moric).

Pravá Slovenská národná strana bola politická strana na Slovensku, ktorá vznikla ako reakcia na situáciu vo vnútri SNS pod vedením predsedníčky SNS Anny Malíkovej. Skupina okolo bývalého predsedu SNS Jána Slotu (ten sa opäť stal predsedom neskôr znova zjednotenej SNS) vytvorila novú stranu, aby mohli kandidovať v parlamentných voľbách 2002. Vtedajšia predsedníčka SNS Anna Malíková (teraz predsedníčka NAS Anna Belousovová) nemienila dovoliť kandidovať do parlamentu prívržencom Jána Slotu. Ako priama reakcia vznikla Pravá Slovenská národná strana. 

PSNS nadväzovala na európsky konzervativizmus a slovenský tradicionalizmus, pričom prioritne sa zameriavala na posilňovanie nezávislosti, štátnej suverenity a národnej zvrchovanosti Slovenskej republiky. 

Obe strany sa znovu zjednotili 4. apríla 2005.

Referencie 

Zaniknuté politické strany na Slovensku
Anna Belousovová

RNDr. Anna Belousovová, rod. Malíková (* 8. august 1959, Vysoká nad Kysucou) je slovenská politička a bývalá podpredsedníčka a poslankyňa NR SR.

Politická kariéra 
V roku 1990 sa stala jednou zo zakladajúcich členov SNS v okrese Čadca. Nikdy nebola zakladajúcim členom, ani členom prípravného výboru. Preto ani vo voľbách 1990 nebola na kandidátke SNS. Od roku 1994 pôsobila vo funkcii prvej podpredsedníčky SNS až do roku 1999 kedy sa stala jej predsedníčkou. Na tomto poste pôsobila do roku 2003, kedy ju nahradil Ján Slota a opäť sa stala 1. podpredsedníčkou strany.

Bola zvolená za poslankyňu NR SR vo volebnom období 1998-2002 za SNS . 
Vo voľbách v roku 2006 bola opätovne zvolená za poslankyňu za SNS  a stala sa podpredsedníčkou Národnej rady.
Za poslankyňu za stranu SNS bola zvolená aj vo voľbách v roku 2010  a stala sa predsedníčkou výboru NR SR pre ľudské práva. Na sneme SNS 25. septembra 2010 nebola zvolená do vedenia strany. Dňa 2. februára 2011 bola zo strany vylúčená, nakoľko vedenie strany neprijalo jej kritiku smerom k vedeniu strany a jej predsedovi Jánovi Slotovi.  Následne založila novú národne orientovanú politickú stranu Národ a spravodlivosť /NaS/.

Osobný život 
V roku 2001 sa vydala za ruského podnikateľa Alexandra Belousova, ktorý v roku 2004 zomrel.

Referencie

Iné projekty 

Slovenskí politici
Politici SNS (1990)
Podpredsedovia NR SR
Poslanci NR SR (1998 – 2002)
Poslanci NR SR (2006 – 2010)
Poslanci NR SR (2010 – 2012)
Predsedovia slovenských politických strán
Osobnosti z Vysokej nad Kysucou
Groningen (mesto v Holandsku)

Groningen je mesto na severe Holandska, ktoré sa nachádza v rovnomennej provincii. Počet obyvateľov je približne 182 000 (údaj z roku 2007). V meste sa nachádzajú dve univerzity: Hanzehogeschool a Rijksuniversiteit Groningen, na ktorých študuje asi 40 000 študentov.

Významní rodáci 
 Daniel Bernoulli (1700 - 1782) - matematik a fyzik
 Johan Huizinga (1872 - 1945) - historik
 Heike Kamerlingh Onnes (1853 - 1926) - fyzik

Partnerské mestá 
  Graz, Rakúsko
  Jabalya, Palestínske autonómne územia
  Kaliningrad, Rusko
  Katovice, Poľsko
  Murmansk, Rusko
  Newcastle upon Tyne, Spojené kráľovstvo
  Odense, Dánsko
  Oldenburg, Nemecko
  San Carlos, Nikaragua
  Tallinn, Estónsko 
  Tchien-ťin, Čína 
  Zlín, Česko

Iné projekty

Externé odkazy 
 oficiálna stránky

 
Mestá v Holandsku
Hanza
Etelä-Karjala

Etelä-Karjala (, ) je jeden z devätnástich krajov Fínska. Od roku 1997 patrí tento kraj k provincii Južné Fínsko.

Obce 
Etelä-Karjala bola v roku 2013 rozdelená do 2 okresov (fínsky seutukunta) a 9 obcí (fínsky kunta). Tučne zvýraznené obce sú mesta.

Iné projekty

Externé odkazy 
 Kraj Etelä-Karjala 

Kraje vo Fínsku
First Aid Basics

First Aid Basics je freewarový edukačný software pre Microsoft Windows poskytujúci základné informácie o medicínskej prvej pomoci, ktorý môže byť použitý ako úvod do medickej pomoci a ako príprava na štúdium oficiálnych publikácií.

First Aid Basics pracuje na všetkých 32-bitových verziách Microsoft Windows (teda Windows 95 a ďalších). Beží tiež pod Linuxom s inštalovaným emulátorom Windows.

Hlavné charakteristiky 
Program obsahuje dáta o kardiopulmonárnej resuscitácii (KPR), pomoc pri infarkte, bolestiach, uhryznutiach, bodnutiach hmyzom, fraktúrach, vykĺbeninách, hypertermii, omrzlinách atď. Jedna časť popisuje pomôcky prvej pomoci ako sú obväzy, náplasti, lieky, odporúčaný obsah lekárničky a tiež postupy ich použitia. Špeciálna časť je venovaná prevencii ako sa vyhnúť úrazom a infekciám v každodennom živote i počas prvej pomoci. Video časť obsahuje grafickú prezentáciu KPR. Program tiež obsahuje slovník (glosár) častých termínov a linky na informačné weby.

Jazykové verzie 
Software má 3 jazykové verzie:
Anglicky
Anglicky – česky
Anglicky – slovensky

Video časť
Video časť obsahuje animáciu KPR jednou osobou. Obsiahnuté sú inštrukcie pre postup krok za krokom a jednoduché odporúčania časových intervalov.

Médiá 
Od uvedenia v 9/2004 First Aid Basics je v zozname viac ako 100 softvérových archívov a od niektorých dostal najvyššie hodnotenie 5 hviezdičiek – TopQualityFreware.com, BestVistaDownloads.com, MaxxDownload.com atď. Niektoré časopisy zaradili program na svoje CD/DVD – Freesoft a PC Space (Slovensko), Download.bg (Bulharsko), PC Update (Austrália) a Computer (Česko). 24.7.2005 bol selektovaný ako Download dňa na WordVillage.com.

Referencie a zdroj
Korbel.sk - domáca stránka
Tahaj.sk

Freeware
Pavel Vladimirovič Bure

Pavel Vladimirovič Bure (* 31. marec 1971, Moskva) je bývalý ruský hokejista, v súčasnosti je generálnym manažérom Ruskej hokejovej reprezentácie. Hrával v ruskej najvyššej lige aj v NHL. Bure bol útočník, jeho pozícia bola pravé krídlo. Pre jeho veľké zrýchlenie mal prezývku „Ruská raketa“. Získal striebornú medailu na zimných olympijských hrách v roku 1998 v Nagane a bronzovú medailu na zimných olympijských hrách v roku 2002 v Salt Lake City. Svoj posledný zápas odohral v roku 2003, neskôr kvôli pretrvávajúcim zraneniam ukončil kariéru.

Pochádza z atletickej rodiny, jeho otec Vladimir bol plavec, ktorý sa zúčastnil troch Olympijských hier a získal dve medaily, jeho mladší brat Valeri je tiež hokejista.

Klubová kariéra 
Bureho draftoval Vancouver Canucks v roku 1989. Svoju prvú sezónu v NHL odohral v roku 1991, v 65 zápasoch strelil 34 gólov a zaznamenal 26 asistencií, dokopy 60 bodov. Impozantná vstupná sezóna znamenala, že Bure získal Calder Memorial Trophy pre najlepšieho nováčika ligy. V každej z nasledujúcich dvoch sezónach dokázal streliť 60 gólov a dvakrát prekonal hranicu 100 bodov. V roku 1994 pomohol Vancouveru Canucks dostať sa do finále Stanley Cupu, kde ale Canucks prehrali s New York Rangers. 

17. januára 1999 ho vymenili na Floridu, kde nastúpil za klub Florida Panthers. Na Floride odohral necelé štyri sezóny, v ktorých dvakrát prekonal hranicu 50 gólov. V rokoch 2000 a 2001 získal Maurice Richard Trophy, keď sa stal najlepším strelcom NHL.

S blížiacim sa koncom sezóny 2001-02 došlo k výmene medzi Floridou Panthers a New York Rangers, ktorej ústrednou postavou bol Bure. Spoločne s právom výberu v druhom kole draftu bol vymenený za obrancov Igora Uljanova a Filipa Nováka a budúce výhody v drafte. V sezóne 2003-04 nehral kvôli zraneniu kolena, aj napriek tomu, že podstúpil dve operácie.

V novembri 2005 pre pretrvávajúce zranenia oznámil ukončenie svojej hráčskej kariéry.

Štatistiky

Reprezentačná kariéra 
Bure reprezentoval Sovietsky zväz na nasledujúcich majstrovstvách:
 1989 Majstrovstvá sveta do 20 rokov 
 1990 Majstrovstvá sveta do 20 rokov
 1990 Majstrovstvá sveta
 1991 Majstrovstvá sveta do 20 rokov
 1991 Majstrovstvá sveta

Bure reprezentoval Rusko na nasledujúcich majstrovstvách:
 1996 Svetový pohár - nehral kvôli zraneniu
 1998 Zimné olympijské hry
 2000 Majstrovstvá sveta
 2002 Zimné olympijské hry
 2006 Zimné olympijské hry - generálny manažér

Referencie

Iné projekty

Externé odkazy 
 

Ruskí hokejisti
Strieborní olympijskí medailisti v ľadovom hokeji
Bronzoví olympijskí medailisti v ľadovom hokeji
Ruskí strieborní olympijskí medailisti
Ruskí bronzoví olympijskí medailisti
Hokejisti CSKA Moskva
Hráči Vancouver Canucks
Hráči Florida Panthers
Hráči New York Rangers
Hokejisti draftovaní klubom Vancouver Canucks
Osobnosti z Moskvy
Účastníci MS v hokeji 1990
Účastníci MS v hokeji 1991
Účastníci MS v hokeji 2000
Päijät-Häme

Päijät-Häme () je jeden z devätnástich krajov Fínska. Od roku 1997 patrí tento kraj k provincii Južné Fínsko.

Obce 
V roku 2011 bolo územie kraja rozdelené do 11 obcí (fínsky kunta) a jedného okresu (fínsky seutukunta), ktorého územie bolo zhodné s územím provincie. Tučne zvýraznené obce sú mesta.

Iné projekty

Externé odkazy 
 The Regional Council of Päijät-Häme 

Kraje vo Fínsku
GNU Lesser General Public License

GNU Lesser General Public License (GNU LGPL či jednoducho LGPL) je voľnejší variant licencie pre slobodný softvér GNU GPL. Licencia umožňuje spojovanie s neslobodným kódom a tak je vhodnejšia napr. pre knižnice (za predpokladu, že autor ich použitie v neslobodných programoch chce umožniť).

Licenciu napísal v roku 1991 Richard Matthew Stallman s právnymi radami od Ebena Moglena.

Externé odkazy 
 Text GNU LGPL (anglicky)
 Slovenský preklad GNU LGPL

Licencie slobodného softvéru
Open source licencie
Autorské právo
Skratky
Kanta-Häme

Kanta-Häme () je jeden z devätnástich krajov Fínska. Od roku 1997 patrí tento kraj k provincii Južné Fínsko.

Obce 
V roku 2011 bol kraj rozdelený do 3 okresov (finsky seutukunta) a 11 obcí (finsky kunta). Tučne zvýraznené obce sú mestá.

Iné projekty

Externé odkazy 
 Kanta-Häme - Oficiálna stránka 

Kraje vo Fínsku
Uusimaa

Uusimaa () je jeden z devätnástich krajov Fínska. Od roku 1997 patrí tento kraj k provincii Južné Fínsko. 1. januára 2010 bol do kraja Uusimaa včlenený kraj Itä-Uusimaa (Východná Uusimaa).

Obce 
Uusimma bola v roku 2013 rozdelená do 4 okresov () a 26 obcí (). Tučne zvýraznené obce sú mesta.

Iné projekty

Externé odkazy 
 Kraj Uusimaa - Oficiálna stránka 

Kraje vo Fínsku
Itä-Uusimaa

Itä-Uusimaa (doslova Východná Uusimaa; ) bol medzi rokmi 1997 a 2010 jeden z dvadsiatich krajov Fínska. Od roku 1997 patril tento kraj k provincii Južné Fínsko. Od 1. januára 2011 je územie Itä-Uusimaa začlenené do kraja Uusimaa.

Obce 

Itä-Uusimaa mala desať obcí, z ktorých boli dva mestá (4, 7). Počet obyvateľov je uvedený k 31. augustu 2006.

Referencie

Iné projekty

Externé odkazy 
 Kraj Itä-Uusimaa - Oficiálna stránka 

Kraje vo Fínsku
Kymenlaakso

Kymenlaakso () je jeden z devätnástich krajov Fínska. Od roku 1997 patrí tento kraj k provincii Južné Fínsko.

Obce 
V roku 2011 bol kraj rozdelený do 2 okresov (fínsky seutukunta) a 7 obcí (fínsky kunta). Tučne zvýraznené obce sú mesta. 

 Iitti 
 Kouvola
 Hamina 
 Kotka
 Miehikkälä
 Pyhtää 
 Virolahti

Iné projekty

Externé odkazy 
 Kraj Kymenlaakso - Oficiálna stránka 

Kraje vo Fínsku
Etelä-Pohjanmaa

Etelä-Pohjanmaa (doslova Južná Pohjanmaa; ) je jeden z devätnástich krajov Fínska. Od roku 1997 patrí tento kraj k provincii Západné Fínsko.

Obce 
V roku 2013 sa kraj skladal z 18 obcí (fínsky kunta). Obce boli zoskupené do 4 okresov (tzv. seutukunta). 8 obcí malo status mesta (napísané tučným písmom).

Iné projekty

Externé odkazy 
 Kraj Etelä-Pohjanmaa - Oficiálna stránka 

Kraje vo Fínsku
Robur Dobyvateľ

Robur Dobyvateľ (1886, ) je dobrodružný vedeckofantastický román francúzskeho spisovateľa Julesa Verna z jeho cyklu Podivuhodné cesty (Les Voyages extraordinaires). Po česky kniha vyšla tiež pod názvom "Vzducholodí kolem světa". Roku 1904 napísal Jules Verne pokračovanie Roburových príbehov pod názvom "Pán sveta" (Maître du monde).

Iné projekty 

Knihy z 1886
Knihy Julesa Verna
Sfilmované knihy
Slovenský futbalový majster

Slovenský futbalový majster je ocenenie pre víťaza najvyššej slovenskej ligy udeľované od rozdelenia Česko-Slovenska v roku 1993.

Majster a víťaz pohára 

Futbal na Slovensku
Turn on the Bright Lights

Turn on the Bright Lights je názov prvého albumu skupiny Interpol. Doposiaľ bolo predaných 464 000 kusov.

Zoznam skladieb 
„Untitled“ – 3:56
„Obstacle 1“ – 4:11
„NYC“ – 4:20
„PDA“ – 4:59
„Say Hello to the Angels“ – 4:28
„Hands Away“ – 3:05
„Obstacle 2“ – 3:47
„Stella Was a Diver and She Was Always Down“ – 6:27
„Roland“ – 3:35
„The New“ – 6:07
„Leif Erikson“ – 4:00

Externé odkazy 
Turn on the bright lights - Review albumu na Rolling Stone.

Hudobné albumy z 2002
Debutové albumy
Hudobné albumy skupiny Interpol
Doug Weight

Doug Weight (* 21. január 1971, Warren, Michigan, USA) je bývalý americký hokejový útočník a tréner klubu NHL New York Islanders. 

Weight nastupoval počas svojej kariéry aj za kluby  New York Rangers, Edmonton Oilers, St. Louis Blues, Carolina Hurricanes a Anaheim Ducks. Weight je bývalým reprezentantom Spojených štátov, na Zimných olympijských hrách v roku 2002 získal striebornú medailu.

Klubová kariéra 
Weight bol draftovaný v roku 1990. Z 34. miesta si ho vybral klub New York Rangers. Neskôr odohral 9 sezón za Edmonton Oilers. V roku 2001 prestúpil do St. Louis Blues, v roku 2005 do Caroliny, kde sa tešil zo zisku svojho prvého Stanley Cupu. Pred sezónou 2006-07 prestúpil naspäť do St. Louis Blues. 14. decembra 2007 bol vymenený do Anaheimu za Andyho McDonalda. V lete 2008 sa stal členom kádru New York Islanders.

Štatistiky

Externé odkazy 
 

Hokejisti USA
Strieborní olympijskí medailisti v ľadovom hokeji
Strieborní olympijskí medailisti USA
Účastníci MS v hokeji 1993
Účastníci MS v hokeji 1994
Účastníci MS v hokeji 2005
Hráči New York Rangers
Hráči Edmonton Oilers
Hráči St. Louis Blues
Hráči Frankfurt Lions
Hráči New York Islanders
Hráči Anaheim Ducks
Hokejisti draftovaní klubom New York Rangers
Víťazi Stanleyho pohára
Osobnosti z Michiganu
Horeňovo

Horeňovo môže označovať:

 geomorfologický podcelok v pohorí Žiar, pozri Horeňovo (geomorfologický podcelok)
 vrch (892,2 m n. m.) v pohorí Žiar, pozri Horeňovo (vrch)
 prítok Turca pri Sklenom, pozri Horeňovo (potok)
Dordrecht

Dordrecht je mesto v Holandsku, ktoré má rozlohu 99,45 km² a 118-tisíc obyvateľov. Nachádza sa v provincií Južný Holland. V meste sú viaceré riečne kanály.

Osobnosti mesta 
Aelbert Cuyp (* 1620 – † 1691), maliar - krajinkár
Nicolaas Bloembergen (* 1920), holandsko-americký fyzik
Eelco Sintnicolaas (* 1987), viacbojár

Parnterské mestá 
  Bamenda, Kamerun
  Dordrecht, Južná Afrika
  Hastings, Spojené kráľovstvo
  Recklinghausen, Nemecko
  Varna, Bulharsko

Iné projekty

Externé odkazy 
Oficiálna stránka

Mestá v Holandsku
Prístavné mestá Severného mora
Sídla na Rýne
Leiden

Leiden je mesto v Holandsku, ktoré má rozlohu 5 345 km² a 117-tisíc obyvateľov. Nachádza sa v provincií Južný Holland.

Osobnosti mesta 
 Ludolph van Ceulen (* 1540 - † 1610), nemecký matematik
 Jacob Arminius (* 1560 - † 1609), kresťanský teológ
 Willebrord Snellius (1580 - † 1626), astronóm a matematik
 Rembrandt (* 1606 - † 1669), barokový maliar a grafik
 Arnold Geulincx (* 1624 – † 1669), filozof, zakladateľ okazionalizmu
 Jan Steen (* 1626 - † 1679), maliar
 Coenraad Jacob Temminck (* 1778 - † 1858), aristokrat a zoológ
 Friedrich Anton Wilhelm Miquel (* 1811 - † 1871), nemecko-holandský botanik
 Johannes Diderik van der Waals (* 1837 - † 1923, fyzik, nositeľ Nobelovej ceny
 Heike Kamerlingh Onnes (* 1853 - † 1926, fyzik, nositeľ Nobelovej ceny
 Ejnar Hertzsprung (* 1873 - † 1967, dánsky astronóm a chemik
 Hendrik Kloosterman (* 1900 - † 1968), matematik
 Jan Oort (* 1900 - † 1992), astronóm
 Marinus van der Lubbe (* 1909 - † 1934), robotník obvinený zo zapálenia Ríšskeho snemu v Berlíne
 Armin van Buuren (* 1976), trance DJ a producent

Partnerské mestá 
  Buffalo City, Južná Afrika
  Juigalpa, Nikaragua 
  Krefeld, Nemecko
  Oxford, Spojené kráľovstvo
  Toruň, Poľsko

Iné projekty

Externé odkazy 
 Oficiálna stránka

 
Mestá v Holandsku
Akregator

Akregator je slobodný softvér, rss čítačka, ktorá je súčasťou KDE. Podporuje RSS aj Atom. Články môžu byť usporiadané do kategórií. Má inkrementálne vyhľadávanie pre názvy vo všetkých položkách databázy.

Akregator je možné nakonfigurovať na získavanie nových článkov v pravidelných intervaloch pre každý kanál zvlášť alebo spoločne. Používateľ môže ručne vyžiadať aktualizáciu pre jeden kanál alebo aj pre všetky naraz. Používa KHTML ako interný webový prehliadač. Môže byť použitý aj externý browser.

Akregator je súčasťou KDE od verzie 3.4 a je obsiahnutý v module kdepim.

Iné projekty

Externé odkazy 
 Akregator homepage 
 SourceForge project 
 Akregator User Manual 

KDE softvér
Softvér pre Mac OS X
Softvér pre Windows
Francisco Pizarro

Francisco Pizarro (* 1476 alebo 1478, Trujillo, Španielsko - † 26. jún 1541, Ciudad de los Reyes, Peru) bol španielsky conquistador.

Životopis 
Narodil sa ako jeden z nemanželských synov španielskeho šľachtica a dôstojníka. Ako mnohí jeho súčasníci hľadal uplatnenie za oceánom v nedávno objavenej Amerike. Založil si plantáž a lovil vraj Indiánov, aby mu na nej ako otroci pracovali. To mu však nestačilo a podobne ako iní dobyvatelia conquistadori sníval o zlate.

V roku 1513 sa zúčastnil na výprave Vasca de Balboa, ktorý po prechode cez panamskú šiju objavil Tichý oceán. Španieli vtedy od domorodcov prvý raz počuli o veľkej, bohatej ríši ďaleko na juhu. Inšpiráciou sa mu stal úspech iného dobrodruha Hernanda Cortéza, ktorý naplnil ten najväčší sen: zmocnil sa ríše Aztékov plnej zlata a koristi. Francesco Pizarro sa spojil s ďalším dobrodruhom Diegom de Almargom a kňazom Hernandom de Luque a začali organizovať výpravy na juh.

Prvá sa skončila absolútnym fiaskom, skoro sa z nej nevrátili. Na druhej už dosiahol hranice ríše, ktorú domorodci nazývali Pirú a zajal obchodnú plť naloženú zlatom a iným tovarom. Správy o bohatstve záhadnej ríše sa potvrdili. V roku 1531 Francesco Pizarro vyrazil na tretiu a rozhodujúcu výpravu. So 168 mužmi sa vydal poraziť mocnosť, o ktorej rozmeroch nemal ani tušenia.

Francisco Pizarro mal šťastie, ríšu práve oslaboval boj o trón medzi dvomi synmi predchádzajúceho Inka Huascarom a Atahualpom. Atahualpa ešte pred príchodom Španielov brata porazil a zajal. Po boji si liečil zranenia v meste Cajamarka neďaleko miesta, kde Pizarro pristál. V meste a jeho okolí táborilo až niekoľko desiatok tisíc Inkových vojakov, Atahualpa sa preto so Španielmi bez obáv stretol.

Výhodou Španielov boli jazdci a strelné zbrane, ktoré v Indiánoch vyvolávali hrôzu a brnenie, vďaka ktorému boli prakticky nezraniteľní. Francesco Pizarro nechal zmasakrovať niekoľkotisícový neozbrojený sprievod a panovníka zajal ako rukojemníka. Ríša zmietaná vnútornými rozpormi bola bez vládcu ochromená.

Atahualpu Španieli neprepustili ani potom, čo za seba zaplatil ohromné výkupné: zaplnil zlatom a striebrom do výšky dvoch metrov izbu s rozlohou 34 štvorcových metrov. Napriek tomu ho na základe vykonštruovaných obvinení popravili.

Poslední Inkovia sa stiahli do horských pevností, akou bolo aj známe Machu Picchu a odtiaľ ešte niekoľko desaťročí pokračovali v odpore. Nepomohlo im ani to, že sa Španieli o korisť veľmi rýchlo pobili medzi sebou.

Francisco Pizarro sa stal guvernérom dobytej provincie. Spolu so súrodencami, čo sa k nemu zo Španielska pripojili, najprv zavraždili Almarga. Ten sa búril, že pri delení koristi ťahal za kratší koniec. V roku 1541 si zostatok Almargových prívržencov počkal na Francesco Pizarra, aby svojho vodcu pomstili. Nedali mu čas ani na to, aby sa pomodlil.

Iné projekty 
 

Španielski objavitelia
Narodenia v 15. storočí
Úmrtia 26. júna
Úmrtia v 1541
Conquistadori
Osobnosti na bankovkách
Alkmaar

Alkmaar je mesto v Holandsku, ktoré má rozlohu  a žije tu 94 216 obyvateľov (k 1. 1. 2007). Nachádza sa na západe krajiny v provincií Severný Holland. 
Prvé zmienky o meste pochádzajú z 10. storočia.

K populárnym turistickým atrakciám v meste patrí trh syrov, ktorý patrí k štyrom tradičným holandským trhom syrov. V meste sídli futbalový klub AZ Alkmaar.

Osobnosti mesta 
 Cornelius Drebbel (* 1572 – † 1633), holandský mechanik, alchymista a vynálezca prvej ovládateľnej ponorky

Partnerské mestá 
   Bath, Veľká Británia
  Bergamo, Taliansko
  Darmstadt, Nemecko
  Tata, Maďarsko
  Troyes, Francúzsko

Iné projekty 

 
Mestá v Holandsku
Autodromo Enzo e Dino Ferrari

Autodromo Enzo e Dino Ferrari je automobilový okruh situovaný v meste Imola, ktoré sa nachádza v provincii Bologna. Okruh nesie meno Enza Ferrariho, zakladateľa rovnomennej automobilky a jeho syna Dina. Pred smrťou Enza Ferrariho v roku 1988 dostal názov Autodromo Dino Ferrari.

Všeobecné známym sa okruh stal pod názvom Autodromo di Imola. Každú jar hostí Grand Prix San Marina automobilov formuly 1 a mnoho ďalších automobilových a motocyklových pretekov. V roku 1980 hostil aj Grand Prix Talianska. Je jedným z mála okruhov na ktorom sa jazdí proti chodu hodinových ručičiek.

História okruhu 
Okruh navrhla koncom 40. rokov 20. storočia spoločnosť ESTI (Ente Sport e Turismo Imolese) ako akciu revitalizácie povojnovej situácie v regióne.

Na projekte sa zúčastnila skupina priateľov - Alfredo Campagnoli, Graziano Golinelli, Ugo Montevecchi a Gualtieri Vighi, neskôr sa pripojil Checco Costa.

Základný kameň položili 22. marca 1950; prvá kolaudácia sa uskutočnila 19. októbra, keď Enzo Ferrari testoval Ferrari 340 Sport za prítomnosti špičkových pilotov Alberta Ascariho, Giannina Marzotta a Luigiho Villorese. Pri tejto príležitosti na okruhu prebiehal test motocykla Gilera so šampiónom Umbertom Masettim.

Skutočné slávnostné zahájenie bolo až 25. apríla 1953, keď sa na okruhu uskutočnilo motocyklové majstrovstvo Talianska v triedach 125 a 500 cc.

Automobily mali svoj debut v Imole 20. júna 1954. O Zlatú mušľu Shell bojovali športové automobily Ferrari a Maserati: Umberto Maglioli (Ferrari) zvíťazil pred Musitellim a Luigim Mussom ktorí pilotovali Maserati.

21. apríla 1963 sa na okruhu po prvý raz predstavila formula 1, aj keď šlo len o preteky, ktoré sa nezapočítavali do majstrovstiev sveta. Vtedy zvíťazil Jim Clark na automobile Lotus.

Od roku 1970 nesie autodróm meno Dina Ferrariho, syna Enza Ferrariho, ktorý predčasne zomrel ako päťdesiatročný. Stalo sa tak dva roky po zásadných zmenách na trati, pri ktorých vznikli Variante Bassa a Variante Alta.

Konečne v roku 1979, presne 16. septembra, v pretekoch s názvom Grand Prix Dino Ferrari, začala nová éra formuly 1 na okruhu v Imole. V nasledujúcom roku, 14. septembra 1980, Imola hosťovala svoje prvé plnohodnotné preteky formuly 1: Grand Prix Taliansko. Ďalší rok sa Veľká cena vrátila na okruh v Monze a Imola sa stala sídlom Grand Prix San Marino.

Externé odkazy 
Oficiálna stránka okruhu
Satelitná mapa

Okruhy formuly 1
Motoršport v Taliansku
Nürburgring

Nürburgring je názov slávneho pretekárskeho okruhu pri meste Nürburg, Nemecko, postaveného v tridsiatych rokoch 20. storočia okolo dediny a stredovekého hradu Nürburg v pohorí Eifel, ktorý sa nachádza približne 70 kilometrov južne od mesta Kolín a 100 kilometrov severozápadne od mesta Mainz.

Okruh pôvodne ponúkal štyri rôzne konfigurácie: 28,265 kilometra dlhý Gesamtstrecke okruh, ktorý pozostával z 22,810 kilometrového Nordschleife okruhu, a 7,747 kilometra dlhého Südschleife okruhu. Štvrtou časťou bol 2,281 km dlhý zahrievací okruh nazývaný Betonschleife, nachádzajúci sa pri depách okruhu.

V rokoch 1982 a 1983 bol priestor štartu a cieľa zdemolovaný a vytvorený bol nový okruh, GP-Strecke, ktorý sa odvtedy používa na všetky významné a medzinárodné pretekárske podujatia.

Externé odkazy 
 Oficiálna stránka  
 Satelitné snímky na Google Maps

Okruhy formuly 1
Motoršport v Nemecku